মস্কোর কনসার্ট হলে বন্দুকধারীর হামলায় নিহত অন্তত ৬০, আহত ১৪৫
রাশিয়ার মস্কোর কনসার্ট হলে বন্দুকধারীর হামলায় ৬০ জনের বেশি নিহত হয়েছে। আহত হয়েছে ১৪৫ জন।
রাশান ইনভেস্টিগেটিভ কমিটির বরাত দিয়ে এ তথ্য জানিয়েছে বার্তা সংস্থা রয়টার্স। মৃতের সংখ্যা আরও বাড়তে পারে বলে আশঙ্কা করা হচ্ছে।
রয়টার্স জানায়, গতকাল শুক্রবার রাতে ছদ্মবেশি পাঁচ বন্দুকধারী কনসার্ট হলে চলমান অনুষ্ঠানের মধ্যে স্বয়ংক্রিয় অস্ত্র দিয়ে এলোপাতারি গুলি চালায়।
রুশ সংবাদমাধ্যমে বলা হয়, হামলাকারীরা গুলি করার পাশাপাশি বিস্ফোরক ব্যবহার করেছে। এতে ক্রোকাস সিটি হলে আগুন ধরে যায়। ধসে পড়ে হলের ছাদ।
রাশিয়ার স্বাস্থ্যমন্ত্রী মিখাইল মুরাশকো জানিয়েছেন, পাঁচ শিশুসহ ১১৫ জনকে হাসপাতালে ভর্তি করা হয়েছে, যাদের মধ্যে ৬০ জনের অবস্থা আশঙ্কাজনক।
কর্তৃপক্ষ জানিয়েছে, এ ঘটনায় তদন্ত শুরু হয়েছে এবং প্রেসিডেন্ট ভ্লাদিমির পুতিন প্রতিনিয়ত আপডেট নিচ্ছেন।
রয়টার্স জানায়, হামলার দায় স্বীকার করেছে ইসলামিক স্টেট (আইএস)। তবে এ বিষয়ে এখনও কিছু জানায়নি রাশিয়া।

রাশিয়ার মস্কোর কনসার্ট হলে বন্দুকধারীর হামলায় ৬০ জনের বেশি নিহত হয়েছে। আহত হয়েছে ১৪৫ জন।